Hækka þarf afurðaverð til sauðfjárbænda og jafnvel taka upp tímabundnar endurgreiðslur á virðisaukaskatti til þeirra, segir Sigurður Ingi Jóhannson, innviðaráðherra. Í nýrri skýrslu Byggðastofnunar er fullyrt að forsendur fyrir sauðfjárbúskap séu brostnar, verði ekki breyting á starfsumhverfi bænda.
Sigurður Ingi Jóhannsson, innviðaráðherra segist hafa verulegar áhyggjur af byggðaröskun, verði ekki brugðist kröftuglega við þeim vandræðum sem sauðfjárbúskapur á við að stríða. Sigurður segir að hækka þurfi afurðaverð, og jafnvel taka upp tímabundnar endurgreiðslur á virðisaukaskatti.
Dökk mynd er dregin upp af horfum í sauðfjárbúskap hér á landi í nýrri skýrslu Byggðastofnunar, sem unnin var að beiðni innviðaráðherra - og þar er fullyrt að forsendur fyrir búskap af þessu tagi séu brostnar, verði ekki breyting á starfsumhverfi bænda. Sigurður Ingi segist sammála því að hækka þurfi afurðaverð talsvert - enda hafi það ekki náð jafnvægi síðan það lækkaði verulega fyrir fimm sex árum.
En síðan þarf þá að lækka verulega, ekki síst í slátrun, og það hefur verið rætt um það að það sé hægt að gera það með samstarfi afurðastöðva. Það hafa líka verið ræddar hugmyndir um hvernig er hægt að koma stuðningi til bænda. Þórarinn Ingi Pétursson, þingmaður minn hefur rætt það þessa vikuna með endurgreiðslur á virðisaukaskatti. Allavega liggur það fyrir í mínum huga að það þarf að grípa til margvíslegra aðgerða, því þessi skýrsla afhjúpar það að vandinn er stærri og meiri en ég held að flestir hafa gert sér grein fyrir.
Sigurður bendir á að Norðurlöndin séu að grípa til aðgerða vegna stöðu bænda, sem sé þó ekki eins alvarleg og hér á landi.
Það er meðal annars vegna þess að afurðaverðið er allt of lágt, og í samanburði við aðrar kjötvörur, og það þarf að hækka það. En það er ekki hægt að hækka það eins mikið og bændur þyrftu og þess vegna þyrftu afurðastöðvarnar að koma inn, og þess vegna verður að heimila þeim samstarf til að hagræðingin, sem getur verið allt að tveir milljarðar, geti skilað sér til bænda og að hluta til að halda niðri verði til neytenda. Síðan eru til aðgerðir af hendi ríkisins, til dæmis að fella niður virðisaukaskatt um tíma, eitt eða tvö ár, meðan þessi hagræðing er að skila sér, og það er búið að sýna fram á að með útreikningum að það gæti dugað. Allt þetta kostar fjármuni, en það eru engir fjármunir miðað við þá byggðaröskun og erfiðleika sem myndu ganga yfir ef þessi atvinnugrein yrði fyrir þeim búsifjum sem þessi skýrsla er að benda á.
Hækka þarf afurðaverð til sauðfjárbænda og jafnvel taka upp tímabundnar endurgreiðslur á virðisaukaskatti til þeirra segir innviðaráðherra. Í nýrri skýrslu er fullyrt að forsendur fyrir sauðfjárbúskap séu brostnar, verði ekki breyting á starfsumhverfi bænda. 